Αυτισμός και σχολικό περιβάλλον. Η σημασία της συνεργασίας γονέων και ειδικών
Creators: name: Βαφειάδου, Αννα Αντωνίου
Publisher: name: Aristotle University of Thessaloniki
Year: 2020
Subjects: Αυτισμός και σχολικό περιβάλλον
Συμβουλευτική γονέων
Διατροφή και αυτισμός
Παρεμβάσεις εκπαιδευτικές εντός τάξης
Autism and school environment
Parental counselling
Diet and autism
Educational interventions in class

description: Η Διαταραχή Φάσματος Αυτισμού (ΔΦΑ) στη σύγχρονη θεώρησή της αφορά διαταραχή στην εξέλιξη του εγκεφάλου και του νευρικού συστήματος (DSM-5; American Rsychiatric Association, 2013). Χαρακτηρίζεται από μειωμένη κοινωνική αλληλεπίδραση και επικοινωνία, καθώς και από περιορισμένη, επαναλαμβανόμενη και στερεότυπη συμπεριφορά (ICD-10, 2010; DSM-5; American Rsychiatric Association, 2013).Οι ενδείξεις ξεκινούν πριν από την ηλικία των τριών ετών ενός παιδιού. Στις περιπτώσεις ατόμων με Υψηλής Λειτουργικότητας Αυτισμό (ΥΛΑ) δεν παρατηρείται καθυστέρηση στη γνωστική ανάπτυξη και στη γλώσσα, αλλά ελλείμματα στην κοινωνική αλληλεπίδραση και στην επικοινωνία καθώς και περιορισμένα ενδιαφέροντα. Η αιτιολογία της ΔΑΦ είναι άγνωστη. Γενετικές προδιαθέσεις και περιβαλλοντικοί παράγοντες έχουν συσχετιστεί με την παθογένεια αυτής. Η αύξηση των περιπτώσεων ΔΦΑ κάνει επιτακτική την ανάγκη περαιτέρω έρευνας. Τις τελευταίες 4 δεκαετίες η αναξιοπιστία των κλινικών περιγραφών και η υποκειμενικότητα της διάγνωσης αποτέλεσαν την αφορμή για τη θέσπιση διαγνωστικών κριτηρίων. Τα δύο πιο αποδεκτά συστήματα διάγνωσης είναι το Διαγνωστικό και Στατιστικό Εγχειρίδιο των Ψυχικών Διαταραχών (DSM-5) του Αμερικανικού Ψυχιατρικού Συλλόγου (2013) και η Διεθνή Κατηγοριοποίηση Ασθενειών (ICD-10) του ΠΟΥ (Παγκόσμιος Οργανισμός Υγείας, 1992). Τα συστήματα αυτά περιλαμβάνουν τα ειδικά συμπεριφορικά χαρακτηριστικά της ΔΦΑ. Αν και η ίαση έχει αμφισβητηθεί, προγράμματα πρώιμης παρέμβασης, εκπαίδευσης και επαγγελματικής έχουν συγκροτηθεί με σκοπό την κατάκτηση ενός καλού επιπέδου ανεξάρτητης κοινωνικής διαβίωσης. Η Συμβουλευτική για άτομα με ΔΦΑ μπορεί να γίνει μια δια βίου διαδικασία που ξεκινά με προγράμματα Συμβουλευτικής κα υποστήριξης κατά την σχολική ηλικία. Η Συμβουλευτική αφορά και τους γονείς. Περιλαμβάνει την ψυχολογική στήριξή τους, την πληροφόρηση και εκπαίδευση του πώς να εκπαιδεύσουν το παιδί τους και να αξιολογούν την συμπεριφορά του, επίσης πώς να κάνουν το περιβάλλον επικοινωνιακό και λειτουργικό για το παιδί και τους ίδιους. Τα παιδιά με ΔΦΑ παρουσιάζουν ένα εύρος από στοματοκινητικές και γαστρεντερικές διαταραχές, που χρειάζονται προσοχή και φροντίδα από το οικογενειακό περιβάλλον τους για να μπορέσουν να τις μειώσουν σε μεγάλο βαθμό και να εξελιχθούν ομαλά με το πέρασμα των ετών. Η σίτιση ενός παιδιού με ΔΦΑ παρουσιάζει ελλείψεις, διότι επιλέγουν τη τροφή, που θα καταναλώσουν με γνώμονα την υφή, τη γεύση, τη μυρωδιά, το σχήμα και το χρώμα αποκλείοντας μία μερίδα τροφών πλούσιων με θρεπτικά συστατικά και βιταμίνες, που χρειάζεται ο οργανισμός για να λειτουργήσει ομαλά. Σύμφωνα με το νόμο 3699/2008 (άρθρο 3) περί «Ειδικής Αγωγής και Εκπαίδευσης ατόμων με αναπηρία ή με ειδικές εκπαιδευτικές ανάγκες» τα παιδιά με ΔΦΑ θεωρούνται μαθητές με αναπηρία και ειδικές εκπαιδευτικές ανάγκες και δικαιούνται πρόσβαση σε ένα «ευρύ και ισορροπημένο» αναλυτικό πρόγραμμα. Επίσης έχουν ανάγκη από ιδιαίτερες διδακτικές προσεγγίσεις που θα διευκολύνουν την πρόσβαση τους σε αυτό. Τέλος, κατά την εκπαιδευτική διαδικασία οι μαθητές με ΔΦΑ έχουν ανάγκη από ορισμένες ιδιαίτερες προσεγγίσεις στη διδακτική μεθοδολογία και στη διαμόρφωση του περιβάλλοντος. Οι διδακτικοί στόχοι και η μεθοδολογία σε κάθε γνωστικό αντικείμενο προσαρμόζονται ανάλογα με το παιδί
description: Autism Spectrum Disorder (ASD) in its modern vision refers to a disorder in the development of the brain and the nervous system (DSM-5; American Psychiatric Association, 2013). It is characterized by reduced social interaction and communication as well as limited, repetitive and stereotyped behavior (ICD-10, 2010; DSM-5; American Psychiatric Association, 2013). The indications start before a child is three years old. In the case of people with High Functional Autism (HFA) no delay is observed in cognitive development and language, but are observed deficits in social interaction and communication as well as limited interests. The etiology of ASD is unknown. Genetic predispositions and environmental factors have been associated with its pathogenisity. The increase in cases of ASD urges the need for further research. In the last four decades the unreliability of clinical descriptions and the subjectivity of the diagnosis were the reasons for the establishment of diagnostic criteria. The two most accepted diagnostic systems is the Diagnostic and Statistical Manual of Mental Disorders (DSM-5) of American Psychiatric Association (2013) and the International Classification of Diseases of WHO (World Health Organisation, 1992). These systems include the specific behavioral characteristics of ASD. Although the cure has been questioned, early intervention programs, education and vocational training have been designed with the aim of conquering a good standard of independent social living. Counselling for individuals with ASD can be done in lifelong process which starts with counselling and support programs during school age. Counselling also concerns parents. It includes their psychological support, their information and their training in how to train their child and evaluate his behaviour, also how to make the environment communicative and functional for the child and themselves. Children's education with ASD is personalized as children’s characteristics vary in terms of nature and grade. Children with ASD in school need a structured learning environment with a fixed daily schedule, one-to-one teaching alternative ways of education and teaching enriched educational activities focusing on their preferences and interests’ .the teaching objectives and the methodology in each subject are adopted according to the child. According to the law 3699/2008 (art. 3) about ΄΄Special Education and Training of people with disabilities or with special educational needs΄΄ children with ASD are considered students with disabilities and special educational needs and are entitled to access one ΄΄wide and balanced΄΄ detailed program. They also need special teaching approaches that will make it easier for them to access it. Finally, during the educational process, students with ASD need some specific approaches in teaching methodology and in shaping the environment. Teaching objectives and methodology in each subject are adapted to the child